37. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ  Αριθ. 742/28 της 7/12 Φεβρ. 1974 (ΦΕΚ Β' 162). Περί καθορισμού προσόντων εξ απόψεως γραμματικών γνώσεων των υποψηφίων των Σχολών Επαγγελματικής Καταρτίσεως Κατωτέρου Προσωπικού Τουριστικών Επαγγελμάτων. Καθορίζομεν ως προσόν εξ απόψεως γραμματικών γνώσεων, δια την εισαγωγήν εις τας Σχολάς Επαγγελματικής Καταρτίσεως Κατωτέρου Προσωπικού Τουριστικών Επαγγελμάτων, το Απολυτήριον εξαταξίου Δημοτικού Σχολείου, κατ' εξαίρεσιν δέ το Ενδεικτικόν Δ' Τάξεως Δημοτικού Σχολείου δια τους άγοντας ηλικίαν ανωτέραν των 30 ετών δια τους άρρενας και των 25 ετών δια τας θήλεις. Η παρούσα δημοσιευθήτω δια της Εφημερίδος της Κυβερνήσεως. 